1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66
Chapter 62
Deumi Yerusalem ulôn kupeugah haba, meunan cit deumi Sion ulôn hana lôn iemdroe, sampoe jihnyan geupeuseulamat dan meunang meucahya lagée suwa óh malam teuka.
2 He Yerusalem, bansa-bansa jingieng gata meunang, raja-raja geukalon keubeusaran gata. Gata geubôh nan deungon nan nyang barô, TUHAN keudroe nyang bôh nan gata nyan.
3 Gata jeuet lagée mahkota nyang gagah bak jaroe TUHAN, mahkota keurajeuen bak jaroe Allah gata.
4 Nan gata kon le 'Nyang jitinggai', nanggroe gata kon le 'Nyang keuseupian'. Gata teupeugah, 'Nyang Geusayang lé Po teu Allah', dan nanggroe gata geuboh nan, 'Nyang ka Meugatib', sabab TUHAN galak that keu gata, Gobnyan lagée teungku lakoe keu nanggroe gata.
5 Lagée sidroe aneuëk muda nyang meukawen ngon sidroe aneuëk dara, meunan kheueh Peuncebta gata meukawen deungon gata. Lagée sidroe teungku linto galak that até óh geukalon peurumoh droe, meunan kheueh Po teu Allah teuma geugalak keu gata.
6 Bak bintéh beuton Yerusalem ulôn keubah ureuëng tantra nyang jaga; uroe ngon malam awaknyan hana jeuet tinggai seungab, teuma harôh ji-ingat ubak Po teu Allah ubak janji nyang ka geupeubuet lé Gobnyan.
7 Awaknyan hana jeuet jipeubiyeu jihnyan seungab mantong sigohlom Gobnyan geupeudong lom Yerusalem, dan geupeujeuet nyan meusyeuhu bansaboh bumoe.
8 TUHAN ka geumeujanji ngon geumeusumpah dan teuma geupeubuet deungon kuasa Gobnyan; "Ulôn hana Lônjôk le gandom gata keu musoh ureuëng aséng hana le jijieb ié anggô nyang ka gata useuha deungon susah payah.
9 Teuma gata nyang ka gata peusapat hase panen, teuma tamakheun hase nyan sira tapujoe TUHAN; dan gata tapot boh anggô, tajieb ié jihnyan nibak seuramo Baét Ulôn."
10 He peunduduek Yerusalem, teubiet kheueh rot pintoe geureubang, peusiab laju rot ueh keu ureuëng-ureuëng nyang woe. Neupeugöt laju rot ueh raya, takireueh laju bubena batée, tapeudong laju bupanji-bupanji keu bansa-bansa.
11 TUHAN geubri peusan nyang lagée nyoe ubak banmandum peunjuru bumoe, "Tapeugah laju ubak peunduduek Sion, 'Ngieng, TUHAN nyang bri seulamat ka trok geuteuka! Gobnyan ji iréng lé ureuëng-ureuëng nyang ka geupeubeubaih lé Gobnyan.' "
12 Awaknyan teuma geuboh nan: 'Umat suci'; 'Umat Nyang geupeuseulamat lé TUHAN'. yerusalem teuma geupeugah 'Banda nyang geurayu lé TUHAN', 'Banda nyang hanale geutinggai lé TUHAN'.
Wordproject® is a registered name of the International Biblical Association, a non-profit organization registered in Macau, China.